Euroopa Liidu Teataja L 325 , 21/12/1979 Lk 0001 - 0004

Soomekeelne eriväljaanne: Peatükk 3 Köide 11 Lk 0160

Kreekakeelne eriväljaanne: Peatükk 03 Köide 27 Lk 0123

Rootsikeelne eriväljaanne: Peatükk 3 Köide 11 Lk 0160

Hispaaniakeelne eriväljaanne: Peatükk 03 Köide 17 Lk 0024

Portugalikeelne eriväljaanne Peatükk 03 Köide 17 Lk 0024



Nõukogu määrus (EMÜ) nr 2878/79, 17. detsember 1979, millega muudetakse määrust (EMÜ) nr 2358/71 seemneturu ühise korralduse kohta ja määrust (EMÜ) nr 950/68 ühise tollitariifistiku kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: pärast mitmepoolsete kaubandusläbirääkimiste käigus sõlmitud kokkulepete rakendamist tuleks ühenduse riisiturgu reguleerivatesse eeskirjadesse teha teatavad muudatused; riisi- ja riisiseemneturu tasakaalustamiseks ja asjaomastele tootjatele rahuldava sissetuleku tagamiseks tuleks võtta asjakohased meetmed; selleks on nõukogu 26. oktoobri 1971. aasta määrusega (EMÜ) nr 2358/71 (seemneturu ühise korralduse kohta, [4] viimati muudetud määrusega (EMÜ) nr 234/79 [5] sätestatud muu hulgas abi andmine teatavate seemnete tootmiseks; kõnealust määrust tuleks laiendada seemneks ettenähtud riisile, mis on seni olnud hõlmatud nõukogu 21. juuni 1976. aasta määrusega (EMÜ) nr 1418/76 riisituru ühise korralduse kohta, [6] viimati muudetud määrusega (EMÜ) nr 1552/79 [7]; tuleks sätestada ka võimalus soodustada eliitseemne ja sertifitseeritud riisiseemne tootmist, andes selleks ettenähtud abi; kõnealune toode tuleks lisada määruse (EMÜ) nr 2358/71 lisasse; määruse (EMÜ) nr 2358/71 artiklis 3 sätestatakse, et tootmistoetuse summa määratakse kindlaks iga kahe aasta järel enne 1. augustit järgmisel kalendriaastal algavaks turustusaastaks ja sellele järgnevaks turustusaastaks; teise aasta eest antava toetuse suurust võib muuta enne kohaldamisele eelneva aasta 1. augustit, juhul kui ühenduse turu stabiilsus on tõsiselt ohus; tegelikust turuolukorrast on selgunud, et see tähtpäev on liiga varajane; seepärast on soovitatav määrata kõnealuse muudatuse jaoks tähtpäev, mis oleks enne asjaomase turustusaasta algust ja mis annaks piisavalt aega võtta meetmeid seoses tootmisega; seemneturu ühise korralduse iseärasusi silmas pidades tuleks seemneks ettenähtud riisi impordimaks asendada 12protsendilise tollimaksuga; importimisel tuleb teha vahet seemneks ettenähtud riisi ja teiste riisiliikide vahel; seepärast tuleks muuta nõukogu 28. juuni 1968. aasta määrust (EMÜ) nr 950/68 ühise tollitariifistiku kohta, [8] viimati muudetud määrusega (EMÜ) nr 2384/79 [9], ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2358/71 muudetakse järgmiselt. 1. Artikkel 1 asendatakse järgmisega: "Artikkel 1 Kehtestatakse seemneturu ühine korraldus, mis hõlmab järgmisi tooteid: Ühise tollitariifistiku rubriigi nr | Kirjeldus | 07.05 A | Seemneks ettenähtud kuivatatud kaunköögiviljad, poetatud, kooritud või koorimata, tükeldatud või tükeldamata | 10.05 A | Seemneks ettenähtud hübriidmais | 10.06 A | Seemneks ettenähtud riis | 12.01 A | Seemneks ettenähtud õliseemned ja õliviljad, terved või purustatud | 12.03 | Seemneks ettenähtud seemned, viljad ja eosed" | 2. Artikli 3 lõike 1 teise lõigu viimane lause asendatakse järgmisega: "See muudatus tuleb teha enne asjaomase turustusaasta algust ja piisavalt vara, et oleks võimalik võtta meetmeid seoses tootmisega." 3. Artikkel 8a asendatakse järgmisega: "Artikkel 8a 1. Ühise tollitariifistiku tollimaksumäära kohaldatakse ühise tollitariifistiku rubriigi 10.06 A alla kuuluva seemneks ettenähtud riisi suhtes. 2. Käesoleva määrusega reguleeritud toodete klassifitseerimise suhtes kohaldatakse ühise tollitariifistiku nomenklatuuri tõlgendamise üldeeskirju ja selle rakendamise erieeskirju; käesoleva määruse kohaldamisest tulenev tariifinomenklatuur inkorporeeritakse ühisesse tollitariifistikku." 4. Lisa asendatakse käesoleva määruse I lisaga. Artikkel 2 Ühist tollitariifistikku muudetakse vastavalt käesoleva määruse II lisale. Artikkel 3 Käesolev määrus jõustub 1. jaanuaril 1980. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 1979 Nõukogu nimel eesistuja S. Barrett [1] EÜT C 211, 23.8.1979, lk 4. [2] EÜT C 289, 19.11.1979, lk 49. [3] EÜT C 297, 28.11.1979, lk 11. [4] EÜT L 246, 5.11.1971, lk 1. [5] EÜT L 34, 9.2.1979, lk 2.) [6] EÜT L 166, 25.6.1976, lk 1. [7] EÜT L 188, 26.7.1979, lk 9. [8] EÜT L 172, 27.7.1968, lk 1. [9] EÜT L 274, 31.10.1979, lk 9. -------------------------------------------------- I LISA " LISA Ühise tollitariifistiku rubriigi nr | Kirjeldus | | | 1.CERES TERAVILI 10.06 A | Oryza sativa L. | Riis | 2.OLEAGINEA ÕLISEEMNED ex 12.01 A | Linum usitatissimum L. partim | Kiulina | Linum usitatissimum L. partim | Seemnelina | Cannabis sativa L. monoica | Ühekojaline kanep | 3.GRAMINEAE KÕRRELISED HEINTAIMED ex 12.03 C | Arrhenatherum elatius (L.) J. et C. Presl. | Kõrge raikaerik | Dactylis glomerata L. | Kerahein | Festuca arundinacea Schreb. | Roog-aruhein | Festuca ovina L. | Lamba-aruhein | Festuca pratensis Huds. | Harilik aruhein | Festuca rubra L. | Punane aruhein | Lolium multiflorum Lam. | Itaalia raihein (sealhulgas üheaastane raihein) | Lolium perenne L. | Karjamaa raihein | Lolium x hybridum Hausskn. | Hübriidraihein | Phleum pratense L. | Timut | Poa nemoralis L. | Salunurmikas | Poa pratensis L. | Aasnurmikas | Poa trivialis L. | Harilik nurmikas | 4.LEGUMINOSAE KAUNVILJAD ex 07.05 A I | Pisum arvense L. | Söödahernes | ex 07.05 A III | Vicia faba L. ssp. faba var. equina Pers. | Keskmiseseemneline põlduba | Vicia faba L. var. minor (Peterm.) bull | Väikeseseemneline põlduba | ex 12.03 C | Medicago sativa L. | Lutsern | Trifolium pratense L. | Punane ristik | Trifolium repens L. | Valge ristik | Vicia sativa L. | Harilik hiirhernes | " -------------------------------------------------- II LISA 1.2.3. Ühist tollitariifistikku muudetakse järgmiselt. Grupi 10 täiendav märkus 2 asendatakse järgmisega: "2. Kaubapositsioonides kasutatavatel terminitel on järgmine tähendus: a) ümarateraline riis (10.06 B I a 1, B I b 1, B II a 1 ja B II b 1) — riis, mille terade pikkus ei ületa 5,2 mm ning tera pikkuse ja laiuse suhe on väiksem kui 2; b) pikateraline riis (10.06 B I a 2, B I b 2, B II a 2 ja B II b 2) — riis, mille terade pikkus on üle 5,2 mm; c) koorimata riis (10.06 B I a) — riis, mille teradel on pärast vilja peksmist säilinud tera väliskest; d) kooritud riis (10.06 B I b) — riis, mille teradelt on eemaldatud ainult tera väliskest. Nendesse kaubapositsioonidesse kuuluvad näiteks niisugused kaubaartiklid nagu "pruun riis", "cargo riis", "loonzain" ja "riso sbramato"; e) poolkroovitud riis (10.06 B II a) — riis, mille teradelt on eemaldatud tera väliskest, osa idust ja kogu viljakesta välimine kiht või osa sellest, kuid mitte sisemised kihid; f) kroovitud riis (10.06 B II b) — riis, mille teradelt on eemaldatud tera väliskest, viljakesta nii välimine kui ka sisemine kiht ja kogu idu pika- või keskmiseteralise riisi puhul või vähemalt osa sellest ümarateralise riisi puhul, kuid millel pikisuunalised valged vöödid on säilinud kuni 10 % teradel; g) purustatud riis (10.06 B III) — riis, mille terade kildude pikkus ei ületa 3/4 kogu tera keskmisest pikkusest." Grupi 10 täiendavates märkustes 3 D ja E asendatakse viide "rubriigile 10.06" viitega "alamrubriigile 10.06 B" . Rubriik 10.06 asendatakse järmisega: "Ühise tollitariifistiku rubriigi nr | Kirjeldus | Tollimaksumäär | Ühepoolne % või lõiv (L.) | Kokkuleppeline % | 1 | 2 | 3 | 4 | 10.06 | Riis: | | | A.Seemneks | 12 | – | B.Muud | | | I.Koorimata riis; kooritud riis | | | a)Koorimata riis: | | | 1.Ümarateraline | 12 (L) | – | 2.Pikateraline | 12 (L) | – | b)Kooritud riis: | | | 1.Ümarateraline | 12 (L) | – | 2.Pikateraline | 12 (L) | – | II.Poolkroovitud või kroovitud riis | | | a)Poolkroovitud riis: | | | 1.Ümarateraline | 16 (L) | – | 2.Pikateraline | 16 (L) | – | b)Kroovitud riis: | | | 1.Ümarateraline | 16 (L) | – | 2.Pikateraline | 16 (L) | – | III.Purustatud riis | 16 (L) | – | --------------------------------------------------